पनवेल : सुधा साहित्य सामाजिक संस्था के संस्थापक छत्रसाल साहू और अध्यक्षा रजनी साहू सदैव संस्था की ओर से सामाजिक कार्य करते रहते हैं, साथ ही साहित्य और काव्य से जुड़े कार्यक्रम में अग्रणी रहते हैं। काव्यगोष्ठीयों का आयोजन भी संस्था की ओर से ऑनलाइन और ऑफ़लाइन होता रहता है। रजनी साहू की काव्यपुस्तिका स्वयंसिद्धा,सहस्त्रधारा, सत्यम शिवम सुंदरम का विमोचन हो चुका है। वह आर्ट ऑफ लिविंग से भी जुड़ी हैं। उनकी सहयोगी, मार्गदर्शक और संस्था की सदस्य सीमा ठाकुर भी उनके सामाजिक और साहित्यिक कार्यों में साथ देती है।
पांच अगस्त को सीमा ठाकुर की पुत्री शकुन्तिका के जन्मदिवस पर सुधा साहित्य सामाजिक संस्था द्वारा खांदा कालोनी के अनाथाश्रम में बच्चों के साथ जन्मदिन मनाया गया। यहां उपस्थित सभी अनाथ बच्चों की शिक्षा हेतु कुछ धनराशि दान की गई, साथ ही
सीमा ठाकुर द्वारा अनाज , पुस्तक, फल और बच्चों से संबंधित उपयोगी वस्तुऍं प्रदान की गयी। इस अवसर पर सभी बच्चे प्रफुल्लित थे और सभी बच्चों ने सुंदर भजन गया और शकुन्तिका को उनके उज्जवल भविष्य के लिए ढ़ेर सारी शुभकामनाऍं दी ।
– गायत्री साहू